ऐश्वर्या राय के मीम विवाद पर विवेक ओबेरॉय ने मांगी माफी, Tweet कर कही यह बात....  
विवेक ओबेरॉय ने मांगी माफी
ऐश्वर्या राय मीम विवाद पर मांगी माफी
आलोचना के बाद उन्होंने अपना ट्वीट हटा दिया
Even if one woman is offended by my reply to the meme, it calls for remedial action. Apologies tweet deleted.

विवेक ओबेरॉय (Vivek Oberoi) से इस मामले में सोमवार को महिला आयोग ने उन्हें नोटिस जारी कर जवाब मांगा था, वहीं, एक्ट्रेस सोनम कपूर, डीसीडब्ल्यू प्रमुख स्वाति मालिवाल सहित कई लोगों ने उनकी आलोचना की थी. इस पर विवेक ओबरॉय ने सोमवार को कहा था कि जब मैंने कुछ गलत नहीं किया तो किस बात के लिए माफी? विवेक ओबेरॉय ने न्यूज एजेंसी एएनआई से कहा था, ''मुझे माफी मांगने में कोई समस्या नहीं, लेकिन यह बताइए कि मैंने क्या गलत किया है? यदि मैंने कुछ गलत किया है तो मैं माफी मांगूगा, मुझे नहीं लगता कि मैंने कुछ गलत किया है.'' बता दें, ओबरॉय ने जिस ‘मीम' को साझा किया वह तीन हिस्सों ओपिनियन पोल, एग्जिट पोल और रिजल्ट (नतीजे) में बंटा है. ओपिनियन पोल में ऐश्वर्या सलमान के साथ नजर आ रही हैं, एग्जिट पोल में विवेक ओबरॉय के साथ और नतीजों में वह अभिषेक बच्चन और अराध्या के साथ नजर आ रही हैं. 

Sometimes what appears to be funny and harmless at first glance to one, may not be so to others. I have spent the last 10 years empowering more than 2000 underprivileged girls, I cant even think of being disrespectful to any woman ever.

राष्ट्रीय महिला आयोग ने मशहूर  ऐश्वर्या राय (Aishwarya Rai) राय से जुड़ा एक मीम ट्विटर पर पोस्ट करने के लिए अभिनेता विवेक ओबरॉय को नोटिस जारी कर जवाब मांगा था. ओबरॉय को जारी नोटिस में आयोग ने कहा था कि वह अपमानजनक और महिला विरोधी पोस्ट को लेकर संतोषजनक स्पष्टीकरण दें. उसने कहा, ‘‘विभिन्न मीडिया माध्यमों से यह जानकारी मिली है कि आपने ट्विट पर एक महिला (ऐश्वर्या) और एक बच्ची (अराध्या) के बारे में अपमानजनक एवं महिला विरोधी पोस्ट किया. खबर में कहा गया है कि आपने चुनाव नतीजों और एक महिला के निजी जीवन को लेकर तुच्छ किस्म की तुलना की.'
बता दें कि विवेक ओबेरॉय (Vivek Oberoi) द्वारा शेयर की गई तस्वीर में पहली फोटो में ऐश्वर्या राय (Aishwarya Rai) और सलमान खान को, दूसरी फोटो में विवेक ओबेरॉय और ऐश्वर्या राय और तीसरी फोटो में अभिषेक बच्चन और ऐश्वर्या राय को दिखाया गया था और इसे एग्जिट पोल के नताीजों से जोड़ गया था.